Roberto Benigni

Roberto Benigni (s. 27. lokakuuta 1952 Castiglion Fiorentino, Italia) on italialainen elokuva- ja televisionäyttelijä sekä -ohjaaja. Hänet tunnetaan tragikomediastaan Kaunis elämä, jonka hän on ohjannut, käsikirjoittanut ja jossa hän näyttelee itse pääosaa.

Kaunis elämä toi Benignille Oscar-palkinnon parhaasta miespääosasta. Lisäksi hän oli ehdolla parhaasta ohjauksesta ja parhaasta alkuperäiskäsikirjoituksesta. Benigni sai roolisuorituksestaan myös muun muassa Baftan ja SAG-palkinnon.

Italiassa Benigni tuli kuuluisuuteen 1970-luvun televisiosarjasta Televacca, joka kuitenkin hyllytettiin sensuurin takia.

Benigni on tehnyt pääasiassa töitä italialaisen elokuvan parissa, mutta on näytellyt myös muualla, esimerkiksi kolmessa amerikkalaisen Jim Jarmuschin ohjaamassa elokuvassa, Down by Law, Night on Earth ja Kahvia ja tupakkaa.

Filmografia
Bertoluccin kuu (La luna, 1979)
Down by Law (1986)
Night on Earth (1991)
Hammastikku-Johnny (Johnny Stecchino, 1991), näyttelijä, ohjaaja, käsikirjoittaja
Vaaleanpunaisen pantterin poika (Son of the Pink Panther, 1993)
Il mostro, 1994, näyttelijä, ohjaaja, käsikirjoittaja
Kaunis elämä (La vita è bella, 1997), näyttelijä, ohjaaja, käsikirjoittaja
Asterix ja Obelix vastaan Caesar (Astérix et Obélix contre César, 1999)
Pinocchio, (2002) näyttelijä, ohjaaja, käsikirjoittaja
Kahvia ja tupakkaa (Coffee and Cigarettes, 2003)
Tiikeri ja lumi (La Tigre e La Neve, 2005)
To Rome with Love (2012)

Lähteet

Aiheesta muualla

 

Italialaiset näyttelijät
Italialaiset elokuvaohjaajat
Italialaiset elokuvakäsikirjoittajat
Vuonna 1952 syntyneet
Elävät henkilöt
Parhaan miespääosan Oscar-palkinnon saajat
SAG-palkinnon saajat